( สำเนา )
เอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding)
เลขที่ ศอ. ๔/๒๕๖๕
การซื้อวัสดุอุปกรณ์และเคมีภัณฑ์ เพื่อสนับสนุนโครงการวิจัยและพัฒนาลำกล้อง ปก.๙๓ ขนาด .๕๐ นิ้ว แบบเปลี่ยนลำกล้องเร็ว Quick Change Barrel (QCB) (เหล็กกล้า ขนาด ๑ มิลลิเมตรฯ และอื่นๆ) รวม ๑๓ รายการ
ตามประกาศ ศูนย์อุตสาหการสรรพาวุธ กรมสรรพาวุธทหารบก
ลงวันที่ ๑ มิถุนายน ๒๕๖๕
ศูนย์อุตสาหการสรรพาวุธ กรมสรรพาวุธทหารบก ซึ่งต่อไปนี้เรียกว่า "ศูนย์อุตสาหการสรรพาวุธ กรมสรรพาวุธทหารบก" มีความประสงค์จะประกวดราคาซื้อด้วยวิธีประกวดราคาอิเล็กทรอนิกส์ ตามรายการ ดังนี้

เหล็กกล้า ขนาด ๑ มิลลิเมตรฯ และอื่นๆ | จำนวน | ๑๓ | รายการ

พัสดุที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันทีและมีคุณลักษณะเฉพาะตรงตามที่กำหนดไว้ในเอกสารประกวดราคาซื้อด้วยวิธีประกวดราคาอิเล็กทรอนิกส์ฉบับนี้ โดยมีข้อแนะนำและข้อกำหนด ดังต่อไปนี้

๑. เอกสารแนบท้ายเอกสารประกวดราคาอิเล็กทรอนิกส์
๑.๑ รายละเอียดคุณลักษณะเฉพาะ
๑.๒ แบบใบเสนอราคาที่กำหนดไว้ในระบบการจัดซื้อจัดจ้างภาครัฐด้วยอิเล็กทรอนิกส์
๑.๓ สัญญาซื้อขายทั่วไป
๑.๔ แบบหนังสือค้ำประกัน
(๑) หลักประกันสัญญา
(๒) หลักประกันการรับเงินค่าพัสดุล่วงหน้า
๑.๕ บทนิยาม
(๑) ผู้มีผลประโยชน์ร่วมกัน
(๒) การขัดขวางการแข่งขันอย่างเป็นธรรม
๑.๖ แบบบัญชีเอกสารที่กำหนดไว้ในระบบจัดซื้อจัดจ้างภาครัฐด้วยอิเล็กทรอนิกส์
(๑) บัญชีเอกสารส่วนที่ ๑
(๒) บัญชีเอกสารส่วนที่ ๒
๑.๗ บัญชีรายละเอียดแนบท้ายเสนอราคาซื้อด้วยวิธีประกวดราคาอิเล็กทรอนิกส์ ๑.๘ บัญชีรายละเอียดพัสดุ ๑.๙ บัญชีสิ่งของพัสดุตัวอย่าง ๑.๑๐ บัญชีรายการสิ่งของตัวอย่าง ๑.๑๑ ร่างขอบเขตของงาน

๒. คุณสมบัติของผู้ยื่นข้อเสนอ
๒.๑ มีความสามารถตามกฎหมาย ๒.๒ ไม่เป็นบุคคลล้มละลาย ๒.๓ ไม่อยู่ระหว่างเลิกกิจการ ๒.๔ ไม่เป็นบุคคลซึ่งอยู่ระหว่างถูกระงับการยื่นข้อเสนอ หรือทำสัญญากับหน่วยงานของรัฐไว้ชั่วคราวเนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง ๒.๕ ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย ๒.๖ มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้าง และการบริหารพัสดุภาครัฐ กำหนดในราชกิจจานุเบกษา ๒.๗ เป็นบุคคลธรรมดาหรือนิติบุคคลผู้มีอาชีพขายพัสดุที่ประกวดราคาอิเล็กทรอนิกส์ดังกล่าว ๒.๘ ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่ ศูนย์อุตสาหการสรรพาวุธ กรมสรรพาวุธทหารบก ณ วันยื่นข้อเสนอ หรือไม่เป็นผู้กระทำการอันเป็นการขัดขวางการแข่งขันอย่างเป็นธรรมในการยื่นข้อเสนอครั้งนี้ ๒.๙ ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้ยื่นข้อเสนอได้มีคำสั่งให้สละสิทธิ์และความคุ้มกันเช่นว่านั้น ๒.๑๐ ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement: e - GP ) ของกรมบัญชีกลาง ๒.๑๑ ผู้ยื่นข้อเสนอที่ยื่นข้อเสนอในรูปแบบของ “กิจการร่วมค้า” กิจการร่วมค้าที่มีสิทธิในการ เข้ายื่นข้อเสนอต้องมีคุณสมบัติดังนี้ ๒.๑๑.๑ การกำหนดสัดส่วนในการเข้าร่วมค้าของคู่สัญญา กรณีที่ข้อตกลงฯ กำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก ข้อตกลงฯ จะต้อง มีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย ๒.๑๑.๒ งานซื้อหรืองานจ้าง กรณีที่ข้อตกลงฯ กำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอ สำหรับข้อตกลงฯ ที่ไม่ได้กำหนดให้ผู้เข้าร่วมค้ารายใดเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน หรือหนังสือเชิญชวน ๒.๑๑.๓ การยื่นข้อเสนอของกิจการร่วมค้า กรณีที่ข้อตกลงฯ กำหนดให้มีการมอบหมายผู้เข้าร่วมค้ารายใดรายหนึ่งเป็นผู้ยื่นข้อเสนอ ในนามกิจการร่วมค้า การยื่นข้อเสนอดังกล่าวไม่ต้องมีหนังสือมอบอำนาจ สำหรับข้อตกลงฯ ที่ไม่ได้กำหนดให้ผู้เข้าร่วมค้ารายใดเป็นผู้ยื่นข้อเสนอ ผู้เข้าร่วมค้าทุกรายจะต้องลงลายมือชื่อในหนังสือมอบอำนาจให้ผู้เข้าร่วมค้ารายใดรายหนึ่งเป็นผู้ยื่นข้อเสนอในนามกิจการร่วมค้า ๒.๑๒ ผู้ยื่นข้อเสนอต้องผ่านการคัดเลือกผู้มีคุณสมบัติเบื้องต้นในการขาย ๓. หลักฐานการยื่นข้อเสนอ ผู้ยื่นข้อเสนอจะต้องเสนอเอกสารหลักฐานยื่นมาพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ โดยแยกเป็น ๒ ส่วน คือ ๓.๑ ส่วนที่ ๑ อย่างน้อยต้องมีเอกสารดังต่อไปนี้ (๑) ในกรณีผู้ยื่นข้อเสนอเป็นนิติบุคคล (ก) ห้างหุ้นส่วนสามัญ หรือห้างหุ้นส่วนจำกัด ให้ยื่นสำเนาหนังสือรับรองการจดทะเบียน นิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมรับรองสำเนาถูกต้อง (ข) บริษัทจำกัด หรือ บริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล สำเนาหนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้นรายใหญ่ (ถ้ามี) พร้อมรับรองสำเนาถูกต้อง (๒) ในกรณีผู้ยื่นข้อเสนอเป็นบุคคลธรรมดา หรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน หรือสำเนาหนังสือเดินทางของผู้เป็นหุ้นส่วนที่มิได้ถือสัญชาติไทย พร้อมทั้งรับรองสำเนาถูกต้อง (๓) ในกรณีผู้ยื่นข้อเสนอเป็นผู้ยื่นข้อเสนอร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า เอกสารซึ่งแสดงคุณสมบัติของกิจการร่วมค้า ตามข้อ ๒.๑๑ และเอกสารตามที่ระบุไว้ใน (๑) หรือ (๒) ของผู้ร่วมค้า แล้วแต่กรณี (๔) เอกสารเพิ่มเติมอื่นๆ สำเนาใบทะเบียนพาณิชย์, สำเนาเลขประจำตัวผู้เสียภาษีอากร, สำเนาใบทะเบียนภาษีมูลค่าเพิ่ม ฯลฯ พร้อมทั้งรับรองสำเนาถูกต้อง (๕) บัญชีเอกสารส่วนที่ ๑ ทั้งหมดที่ได้ยื่นพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ตามแบบในข้อ ๑.๖ (๑) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) โดยไม่ต้องแนบในรูปแบบ PDF File (Portable Document Format) ทั้งนี้ เมื่อผู้ยื่นข้อเสนอดำเนินการแนบไฟล์เอกสารตามบัญชีเอกสารส่วนที่ ๑ ครบถ้วน ถูกต้องแล้ว ระบบจัดซื้อจัดจ้างภาครัฐด้วยอิเล็กทรอนิกส์จะสร้างบัญชีเอกสารส่วนที่ ๑ ตามแบบในข้อ ๑.๖ (๑) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) ให้โดยผู้ยื่นข้อเสนอไม่ต้องแนบบัญชีเอกสารส่วนที่ ๑ ดังกล่าวในรูปแบบ PDF File (Portable Document Format) ๓.๒ ส่วนที่ ๒ อย่างน้อยต้องมีเอกสารดังต่อไปนี้ (๑) ในกรณีที่ผู้ยื่นข้อเสนอมอบอำนาจให้บุคคลอื่นกระทำการแทนให้แนบหนังสือมอบอำนาจ ซึ่งติดอากรแสตมป์ตามกฎหมาย โดยมีหลักฐานแสดงตัวตนของผู้มอบอำนาจและผู้รับมอบอำนาจ ทั้งนี้หากผู้รับมอบอำนาจเป็นบุคคลธรรมดาต้องเป็นผู้ที่บรรลุนิติภาวะแล้วเท่านั้น (๒) แคตตาล็อกและหรือแบบรูปรายการละเอียดคุณลักษณะเฉพาะ ตามข้อ ๔.๔ (๓) บัญชีรายละเอียดแนบท้ายเสนอราคาซื้อด้วยวิธีประกวดราคาอิเล็กทรอนิกส์ ตามข้อ ๑.๗ (๔) บัญชีรายการสิ่งของตัวอย่าง ตามข้อ ๑.๙ (๕) สำเนาใบขึ้นทะเบียนผู้ประกอบการวิสาหกิจขนาดกลางและขนาดย่อม (SMEs) (ถ้ามี) (๖) สำเนาหนังสือรับรองสินค้า Made in Thailand ของสภาอุตสาหกรรมแห่งประเทศไทย (ถ้ามี) (๗) บัญชีเอกสารส่วนที่ ๒ ทั้งหมดที่ได้ยื่นพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ตามแบบในข้อ ๑.๖ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) โดยไม่ต้องแนบในรูปแบบ PDF File (Portable Document Format) ทั้งนี้ เมื่อผู้ยื่นข้อเสนอดำเนินการแนบไฟล์เอกสารตามบัญชีเอกสารส่วนที่ ๒ ครบถ้วน ถูกต้องแล้ว ระบบจัดซื้อจัดจ้างภาครัฐด้วยอิเล็กทรอนิกส์จะสร้างบัญชีเอกสารส่วนที่ ๒ ตามแบบในข้อ ๑.๖ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) ให้โดยผู้ยื่นข้อเสนอไม่ต้องแนบบัญชีเอกสารส่วนที่ ๒ ดังกล่าวในรูปแบบ PDF File (Portable Document Format) ๓.๓ เอกสารใด ๆ ที่ทำในต่างประเทศซึ่งผู้ยื่นข้อเสนอ (หรือผู้ขาย/ผู้รับจ้าง/ผู้รับสัญญาอื่นใด กรณีเป็น ผู้ยื่นข้อเสนอที่ได้รับการคัดเลือกให้เป็นผู้ขาย/ผู้รับจ้าง/ผู้รับสัญญาอื่นใด) นำไปแสดงเป็นหลักฐานต่อทางราชการเพื่อประกอบการเสนอราคา การทำสัญญา การแก้ไขสัญญา การขอขยายเวลาทำการตามสัญญา การของด หรือลดค่าปรับ หรือการอื่นใดซึ่งเกี่ยวข้องกับการดำเนินการ (ซื้อ/จ้าง/สัญญาอื่นใด) ของทางราชการในครั้งนี้ ผู้ที่ทำเอกสาร หรือลงลายมือชื่อในเอกสารจะต้องเป็นผู้มีอำนาจในการลงลายมือชื่อในเอกสารนั้นในนามหน่วยงาน หรือนิติบุคคล หรือโดยส่วนตัวแล้วแต่กรณี และเอกสารดังกล่าวจะต้องได้รับการตรวจสอบและรับรองลายมือชื่อจากเจ้าหน้าที่ โดยลำดับแล้วแต่กรณีตามข้อ ๓.๓.๑ – ๓.๓.๔ จึงจะถือว่าเป็นเอกสารที่ถูกต้อง ๓.๓.๑ เจ้าหน้าที่ผู้มีอำนาจของกระทรวงการต่างประเทศ หรือโนตารีพับลิค หรือหน่วยงานอื่นตามกฎหมายของประเทศผู้ที่ทำเอกสาร เจ้าหน้าที่ผู้มีอำนาจลงนามในการรับรองลายมือชื่อในนามสถานทูตไทย หรือสถานกงสุลไทยที่มีเขตอาณาในประเทศของผู้ที่ทำเอกสารและเจ้าหน้าที่ผู้มีอำนาจลงนามในการรับรองลายมือชื่อ ในนามกระทรวงการต่างประเทศไทย ๓.๓.๒ เจ้าหน้าที่ผู้มีอำนาจลงนามในการรับรองลายมือชื่อในนามสถานทูตไทย หรือสถานกงสุลไทยที่มีเขตอาณาในประเทศของผู้ที่ทำเอกสาร และเจ้าหน้าที่ผู้มีอำนาจลงนามในการรับรองลายมือชื่อในนามกระทรวงการต่างประเทศไทย (กรณีผู้ที่ทำเอกสารได้มายังสถานทูตไทย หรือสถานกงสุลไทยที่มีอาณาเขตในประเทศของผู้ที่ทำเอกสารด้วยตนเองและลงนามต่อหน้าเจ้าหน้าที่ฝ่ายสถานทูต หรือสถานกงสุลไทย) ๓.๓.๓ เจ้าหน้าที่ผู้มีอำนาจของกระทรวงการต่างประเทศ หรือโนตารีพับลิค หรือหน่วยงานอื่นตามกฎหมายของประเทศผู้ที่ทำเอกสาร เจ้าหน้าที่ผู้มีอำนาจลงนามในการรับรองเอกสารในนามสถานทูต หรือสถานกงสุลของประเทศของผู้ที่ทำเอกสารในประเทศไทย และเจ้าหน้าที่ผู้มีอำนาจลงนามในการรับรองลายมือชื่อในนามกระทรวงการต่างประเทศไทย ๓.๓.๔ เจ้าหน้าที่ผู้มีอำนาจลงนามในการรับรองเอกสารในนามสถานทูต หรือสถานกงสุลของประเทศของผู้ที่ทำเอกสารซึ่งตั้งอยู่ในประเทศไทย และเจ้าหน้าที่ผู้มีอำนาจลงนาม ในการรับรองลายมือชื่อในนามกระทรวงการต่างประเทศไทย (กรณีผู้ที่ทำเอกสารได้มายังสถานทูต หรือสถานกงสุลของประเทศของผู้ที่ทำเอกสาร ในประเทศไทยด้วยตนเองและลงนามต่อหน้าเจ้าหน้าที่ฝ่ายสถานทูต หรือสถานกงสุล) ๓.๔ เอกสารที่ทำขึ้นโดยเจ้าหน้าที่ของสถานทูต หรือสถานกงสุลของต่างประเทศ ซึ่งตั้งอยู่ในประเทศไทย ซึ่งผู้ยื่นข้อเสนอ (หรือผู้ขาย/ผู้รับจ้าง/ผู้รับสัญญาอื่นใด) นำไปแสดงต่อทางราชการ ต้องได้รับการตรวจสอบและรับรองจากเจ้าหน้าที่ผู้มีอำนาจรับรองเอกสารในนามสถานทูต หรือสถานกงสุลของประเทศนั้นๆ และเจ้าหน้าที่ผู้มีอำนาจ ลงนามในการรับรองลายมือชื่อในนามกระทรวงการต่างประเทศไทย ๓.๕ เอกสารที่เป็นภาษาต่างประเทศ จะต้องผ่านการแปลเป็นภาษาไทยโดยผู้เชี่ยวชาญการแปลที่ได้จดทะเบียนไว้กับสำนักงานศาลยุติธรรม กรณีคำแปลเอกสารที่เป็นภาษาไทยกับต้นฉบับที่เป็นภาษาต่างประเทศมีข้อความขัดแย้งกัน ทางราชการจะถือเอาภาษาไทยเป็นหลักในการพิจารณา ซึ่งข้อความภาษาไทยนี้จะใช้เป็นหลัก ในการทำสัญญาด้วย และหากทางราชการเห็นว่ากรณีคำแปลภาษาไทยที่ขัดแย้งกับภาษาต่างประเทศนี้ ก่อให้เกิดการได้เปรียบเสียเปรียบกับผู้ยื่นข้อเสนอรายอื่นอย่างเห็นได้ชัด ทางราชการจะถือว่าเป็นการปฏิบัติที่ผิดเงื่อนไข ซึ่งอาจจะไม่รับพิจารณาราคาของผู้ยื่นข้อเสนอรายนั้นก็ได้ ๔. การเสนอราคา ๔.๑ ผู้ยื่นข้อเสนอต้องยื่นข้อเสนอ และเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ตามที่กำหนดไว้ในเอกสารประกวดราคาอิเล็กทรอนิกส์นี้ โดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วนลงลายมือชื่อของผู้ยื่นข้อเสนอให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ ตกเติม หรือแก้ไขเปลี่ยนแปลง หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อ ผู้ยื่นข้อเสนอพร้อมประทับตรา ( ถ้ามี ) กำกับไว้ด้วยทุกแห่ง พร้อมทั้งหลักฐานแสดงตัวตนและทำการยืนยันตัวตนของผู้ยื่นข้อเสนอโดยไม่ต้องแนบใบเสนอราคาในรูปแบบ PDF File (Portable Document Format) ๔.๒ ในการเสนอราคาให้เสนอราคาเป็นเงินบาท และเสนอราคาได้เพียงครั้งเดียวและราคาเดียว โดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้น ซึ่งรวมภาษีมูลค่าเพิ่ม ภาษีอากรอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวงไว้ด้วยแล้ว จนกระทั่งส่งมอบพัสดุให้ ณ กองโรงงานช่างแสง ศูนย์อุตสาหการสรรพาวุธ กรมสรรพาวุธทหารบก เลขที่ ๕๓ ถนนทหาร แขวงถนนนครไชยศรี เขตดุสิต กรุงเทพมหานคร ราคาที่เสนอจะต้องมีกำหนดยืนราคาไม่น้อยกว่า ๑๘๐ (หนึ่งร้อยสิบ) วัน นับแต่วันยื่นข้อเสนอ โดยภายในกำหนดยืนราคาผู้ยื่นข้อเสนอต้องรับผิดชอบราคาที่ตนได้เสนอไว้ และจะถอนการเสนอราคามิได้ ๔.๓ ผู้ยื่นข้อเสนอจะต้องกำหนดเวลาส่งมอบพัสดุลำดับ ๔ รายการที่ ๑ ไม่เกิน ๗๐ (เจ็ดสิบ) วัน, ลำดับ ๕ รายการที่ ๑ ไม่เกิน ๖๐ (หกสิบ) วัน และ ลำดับ ๖ รายการที่ ๑ - ๑๑ ไม่เกิน ๓๐ (สามสิบ) วัน นับถัดจากวันลงนามในสัญญาซื้อขาย หรือวันที่ได้รับหนังสือแจ้งจากศูนย์อุตสาหการสรรพาวุธ กรมสรรพาวุธทหารบก ให้ส่งมอบพัสดุ ๔.๔ ผู้ยื่นข้อเสนอจะต้องส่งแคตตาล็อกและหรือแบบรูปรายการละเอียดคุณลักษณะเฉพาะ วัสดุอุปกรณ์และเคมีภัณฑ์ เพื่อสนับสนุนโครงการวิจัยและพัฒนาลำกล้อง ปก.๙๓ ขนาด .๕๐ นิ้ว แบบเปลี่ยนลำกล้องเร็ว Quick Change Barrel (QCB) (เหล็กกล้า ขนาด ๑ มิลลิเมตรฯ และอื่นๆ) รวม ๑๓ รายการ ตามที่กำหนดไว้ในเอกสารเชิญชวนเสนอราคา ที่มีรายละเอียดครบถ้วน ตรงตามแคตตาล็อกและหรือแบบรูปรายการละเอียดคุณลักษณะเฉพาะ ที่ทาง ศูนย์อุตสาหการสรรพาวุธ กรมสรรพาวุธทหารบก ต้องการ พร้อมประทับตราของบริษัทฯ และลงลายมือชื่อกำกับไว้ให้ชัดเจน โดยยื่นไปพร้อมการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ เพื่อประกอบการพิจารณาและหรือประกอบสัญญา หลักฐานเอกสารดังกล่าวทาง ศูนย์อุตสาหการสรรพาวุธ กรมสรรพาวุธทหารบก จะยึดไว้เป็นเอกสารของทางราชการ แคตตาล็อกและหรือแบบรูปรายการละเอียดคุณลักษณะเฉพาะนี้ ศูนย์อุตสาหการสรรพาวุธ กรมสรรพาวุธทหารบก ถือว่าเป็นเอกสารหลักฐานในสาระสำคัญหากผู้ยื่นข้อเสนอรายใดยื่นเอกสารหลักฐานไม่ถูกต้อง หรือไม่ครบถ้วน ศูนย์อุตสาหการสรรพาวุธ กรมสรรพาวุธทหารบก จะไม่รับพิจารณาราคาของผู้ยื่นข้อเสนอรายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าเป็นประโยชน์ต่อ ศูนย์อุตสาหการสรรพาวุธ กรมสรรพาวุธทหารบก เท่านั้น สำหรับแคตตาล็อกและหรือแบบรูปรายการละเอียดคุณลักษณะเฉพาะ ที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจทำนิติกรรมแทนนิติบุคคล หากคณะกรรมการพิจารณาผลการประกวดราคาอิเล็กทรอนิกส์ มีความประสงค์จะขอดูต้นฉบับแคตตาล็อก และหรือแบบรูปรายการละเอียดคุณลักษณะเฉพาะ ผู้ยื่นข้อเสนอจะต้องนำต้นฉบับมาให้คณะกรรมการพิจารณาผลการประกวดราคาอิเล็กทรอนิกส์ ตรวจสอบภายใน ๓ (สาม) วัน ๔.๕ ผู้ยื่นข้อเสนอจะต้องส่งตัวอย่างของพัสดุที่เสนอ จำนวน ๔ รายการ และ/หรือรายละเอียดประกอบการอธิบายเอกสารตามที่ศูนย์อุตสาหการสรรพาวุธ กรมสรรพาวุธทหารบกกำหนด โดยลงลายมือผู้ยื่นข้อเสนอพร้อมประทับตรา (ถ้ามี) กำกับในเอกสารด้วย พร้อมสรุปจำนวนเอกสารที่จัดส่งหรือนำมาแสดง ตามบัญชีเอกสารส่วนที่ ๒ ตามแบบในข้อ ๑.๖ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) เพื่อใช้ในการตรวจทดลองหรือประกอบการพิจารณา ในวันที่ .......................ระหว่างเวลา ..................น. ถึง …....................น. ณ ห้องรับรองแผนกจัดหา ศูนย์อุตสาหการสรรพาวุธ กรมสรรพาวุธทหารบก เลขที่ ๕๓ ถนนทหาร แขวงถนนนครไชยศรี เขตดุสิต กรุงเทพมหานคร ทั้งนี้ ศูนย์อุตสาหการสรรพาวุธ กรมสรรพาวุธทหารบก จะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว ศูนย์อุตสาหการสรรพาวุธ กรมสรรพาวุธทหารบก จะคืนให้แก่ผู้ยื่นข้อเสนอ ๔.๖ ก่อนเสนอราคา ผู้ยื่นข้อเสนอควรตรวจดูร่างสัญญา รายละเอียดคุณลักษณะเฉพาะ ฯลฯ ให้ถี่ถ้วนและเข้าใจเอกสารประกวดราคาอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาซื้ออิเล็กทรอนิกส์ ๔.๗ ผู้ยื่นข้อเสนอจะต้องยื่นข้อเสนอและเสนอราคาทางระบบการจัดซื้อจัดจ้างภาครัฐด้วยอิเล็กทรอนิกส์ในวันที่ .............................. ระหว่างเวลา ....................... น. ถึง ........................... น. และเวลาในการเสนอราคาให้ถือตามเวลาของระบบการจัดซื้อจัดจ้างภาครัฐด้วยอิเล็กทรอนิกส์เป็นเกณฑ์ เมื่อพ้นกำหนดเวลายื่นข้อเสนอและเสนอราคาแล้ว จะไม่รับเอกสารการยื่นข้อเสนอและการเสนอราคาใดๆ โดยเด็ดขาด ๔.๘ ผู้ยื่นข้อเสนอต้องจัดทำเอกสารสำหรับใช้ในการเสนอราคาในรูปแบบไฟล์เอกสารประเภท PDF File (Portable Document Format) โดยผู้ยื่นข้อเสนอต้องเป็นผู้รับผิดชอบตรวจสอบความครบถ้วน ถูกต้อง และชัดเจนของเอกสาร PDF File ก่อนที่จะยืนยันการเสนอราคา แล้วจึงส่งข้อมูล (Upload) เพื่อเป็นการเสนอราคาให้แก่ ศูนย์อุตสาหการสรรพาวุธ กรมสรรพาวุธทหารบก ผ่านทางระบบจัดซื้อจัดจ้างภาครัฐด้วยอิเล็กทรอนิกส์ ๔.๙ คณะกรรมการพิจารณาผลการประกวดราคาอิเล็กทรอนิกส์ จะดำเนินการตรวจสอบคุณสมบัติของผู้ยื่นข้อเสนอแต่ละรายว่า เป็นผู้ยื่นข้อเสนอที่มีผลประโยชน์ร่วมกันกับผู้ยื่นข้อเสนอรายอื่น ตามข้อ ๑.๕ (๑) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) หรือไม่ หากปรากฏว่าผู้ยื่นข้อเสนอรายใดเป็นผู้ยื่นข้อเสนอที่มีผลประโยชน์ร่วมกันกับผู้ยื่นข้อเสนอรายอื่น คณะกรรมการฯ จะตัดรายชื่อผู้ยื่นข้อเสนอ ที่มีผลประโยชน์ร่วมกันนั้นออกจากการเป็นผู้ยื่นข้อเสนอ หากปรากฏต่อคณะกรรมการพิจารณาผลการประกวดราคาอิเล็กทรอนิกส์ว่า ก่อนหรือในขณะที่มีการพิจารณาข้อเสนอ มีผู้ยื่นข้อเสนอรายใดกระทำการอันเป็นการขัดขวางการแข่งขันอย่างเป็นธรรมตามข้อ ๑.๕ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) และคณะกรรมการฯ เชื่อว่า มีการกระทำอันเป็นการขัดขวางการแข่งขันอย่างเป็นธรรม คณะกรรมการฯ จะตัดรายชื่อผู้ยื่นข้อเสนอรายนั้นออกจากการเป็น ผู้ยื่นข้อเสนอ และศูนย์อุตสาหการสรรพาวุธ กรมสรรพาวุธทหารบก จะพิจารณาลงโทษผู้ยื่นข้อเสนอดังกล่าวเป็นผู้ทิ้งงาน เว้นแต่ ศูนย์อุตสาหการสรรพาวุธ กรมสรรพาวุธทหารบก จะพิจารณาเห็นว่าผู้ยื่นข้อเสนอรายนั้นมิใช่เป็นผู้ริเริ่มให้มีการกระทำดังกล่าวและได้ให้ความร่วมมือเป็นประโยชน์ต่อการพิจารณาของ ศูนย์อุตสาหการสรรพาวุธ กรมสรรพาวุธทหารบก ๔.๑๐ ผู้ยื่นข้อเสนอจะต้องปฏิบัติ ดังนี้ (๑) ปฏิบัติตามเงื่อนไขที่ระบุไว้ในเอกสารประกวดราคาอิเล็กทรอนิกส์ (๒) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ ค่าขนส่ง ค่าจดทะเบียน และค่าใช้จ่ายอื่นๆ ทั้งปวงไว้ด้วยแล้ว (๓) ผู้ยื่นข้อเสนอจะต้องลงทะเบียนเพื่อเข้าสู่กระบวนการเสนอราคา ตามวัน เวลา ที่กำหนด (๔) ผู้ยื่นข้อเสนอจะถอนการเสนอราคาที่เสนอแล้วไม่ได้ (๕) ผู้ยื่นข้อเสนอต้องศึกษาและทำความเข้าใจในระบบและวิธีการเสนอราคาด้วยวิธีประกวดราคาอิเล็กทรอนิกส์ ของกรมบัญชีกลางที่แสดงไว้ในเว็บไซต์ www.gprocurement.go.th ๔.๑๑ ผู้ยื่นข้อเสนอต้องเสนอพัสดุลำดับ ๔ รายการที่ ๑, ลำดับ ๕ รายการที่ ๑ และ ลำดับ ๖ รายการที่ ๒ - ๔, ๖ – ๑๑ เป็นพัสดุที่ผลิตภายในประเทศ ๕. หลักเกณฑ์และสิทธิ์ในการพิจารณา ๕.๑ ในการพิจารณาผลการยื่นข้อเสนอครั้งนี้ ศูนย์อุตสาหการสรรพาวุธ กรมสรรพาวุธทหารบกจะพิจารณาตัดสินโดยใช้เกณฑ์ราคา โดยใช้ราคารวมทั้งสิ้นเป็นหลักในการพิจารณา ๕.๒ ในการพิจารณาเสนอราคาในครั้งนี้ จะตัดสินโดยใช้เกณฑ์ราคารวมในการคัดเลือก ผู้ยื่นข้อเสนอที่เสนอราคาต่ำสุดที่ปฏิบัติถูกต้องตามเงื่อนไขที่ทางราชการกำหนด เป็นผู้ชนะในการยื่นข้อเสนอ และคณะกรรมการพิจารณาผลการประกวดราคาอิเล็กทรอนิกส์ จะพิจารณาผลการเสนอราคาให้แล้วเสร็จภายใน ๑๐ (สิบ) วันทำการ ๕.๓ หากผู้ยื่นข้อเสนอรายใดมีคุณสมบัติไม่ถูกต้องตามข้อ ๒ หรือยื่นหลักฐานการยื่นข้อเสนอไม่ถูกต้องหรือไม่ครบถ้วนตามข้อ ๓ หรือยื่นข้อเสนอไม่ถูกต้องตามข้อ ๔ คณะกรรมการพิจารณาผลการประกวดราคาอิเล็กทรอนิกส์ จะไม่รับพิจารณาข้อเสนอของผู้ยื่นข้อเสนอรายนั้น เว้นแต่ผู้ยื่นข้อเสนอรายใดเสนอเอกสารทางเทคนิค หรือรายละเอียด คุณลักษณะเฉพาะของพัสดุที่จะขายไม่ครบถ้วน หรือเสนอรายละเอียดแตกต่างไปจากเงื่อนไขที่ ศูนย์อุตสาหการสรรพาวุธ กรมสรรพาวุธทหารบก กำหนดไว้ในประกาศและเอกสารประกวดราคาอิเล็กทรอนิกส์ ในส่วนที่มิใช่สาระสำคัญ และความแตกต่างนั้น ไม่มีผลทำให้เกิดการได้เปรียบเสียเปรียบต่อผู้ยื่นข้อเสนอรายอื่น หรือเป็นการผิดพลาดเล็กน้อย คณะกรรมการพิจารณาผลการประกวดราคาอิเล็กทรอนิกส์ อาจพิจารณาผ่อนปรน การตัดสิทธิผู้ยื่นข้อเสนอรายนั้น ๕.๔ ศูนย์อุตสาหการสรรพาวุธ กรมสรรพาวุธทหารบก สงวนสิทธิไม่พิจารณาข้อเสนอของผู้ยื่นข้อเสนอ โดยไม่มีการผ่อนผันในกรณีดังต่อไปนี้ (๑) ไม่ปรากฏชื่อผู้ยื่นข้อเสนอรายนั้นในบัญชีรายชื่อผู้รับเอกสารประกวดราคาอิเล็กทรอนิกส์ทางระบบจัดซื้อจัดจ้างด้วยอิเล็กทรอนิกส์ หรือบัญชีรายชื่อผู้ซื้อเอกสารประกวดราคาอิเล็กทรอนิกส์ทางระบบจัดซื้อจัดจ้างด้วยอิเล็กทรอนิกส์ ของ ศูนย์อุตสาหการสรรพาวุธ กรมสรรพาวุธทหารบก (๒) ไม่กรอกชื่อผู้ยื่นข้อเสนอในการเสนอราคาทางระบบจัดซื้อจัดจ้างด้วยอิเล็กทรอนิกส์ (๓) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาอิเล็กทรอนิกส์ ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้ยื่นข้อเสนอรายอื่น (๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้ยื่นข้อเสนอมิได้ลงลายมือชื่อพร้อมประทับตรา (ถ้ามี) กำกับไว้ ๕.๕ ในการตัดสินการประกวดราคาอิเล็กทรอนิกส์หรือในการทำสัญญา คณะกรรมการพิจารณาผลการประกวดราคาอิเล็กทรอนิกส์ หรือศูนย์อุตสาหการสรรพาวุธ กรมสรรพาวุธทหารบก มีสิทธิให้ผู้ยื่นข้อเสนอชี้แจงข้อเท็จจริงเพิ่มเติมได้ ศูนย์อุตสาหการสรรพาวุธ กรมสรรพาวุธทหารบก มีสิทธิที่จะไม่รับข้อเสนอ ไม่รับราคา หรือไม่ทำสัญญา หากข้อเท็จจริงดังกล่าวไม่มีความเหมาะสมหรือไม่ถูกต้อง ๕.๖ ศูนย์อุตสาหการสรรพาวุธ กรมสรรพาวุธทหารบก ทรงไว้ซึ่งสิทธิที่จะไม่รับราคาต่ำสุด หรือ ราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาอิเล็กทรอนิกส์โดยไม่พิจารณาจัดซื้อเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินของ ศูนย์อุตสาหการสรรพาวุธ กรมสรรพาวุธทหารบก เป็นเด็ดขาด ผู้ยื่นข้อเสนอจะเรียกร้องค่าใช้จ่ายหรือค่าเสียหายใดๆ มิได้ รวมทั้ง ศูนย์อุตสาหการสรรพาวุธ กรมสรรพาวุธทหารบก จะพิจารณายกเลิกการประกวดราคาอิเล็กทรอนิกส์และลงโทษผู้ยื่นข้อเสนอเป็นผู้ทิ้งงาน ไม่ว่าจะเป็นผู้ยื่นข้อเสนอที่ได้รับการคัดเลือกหรือไม่ก็ตาม หากมีเหตุที่เชื่อถือได้ว่าการยื่นข้อเสนอกระทำการโดยไม่สุจริต เช่น การเสนอราคาอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น ในกรณีที่ผู้ยื่นข้อเสนอรายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินการตามเอกสารประกวดราคาอิเล็กทรอนิกส์ได้ คณะกรรมการพิจารณาผลการประกวดราคาอิเล็กทรอนิกส์ หรือศูนย์อุตสาหการสรรพาวุธ กรมสรรพาวุธทหารบก จะให้ผู้ยื่นข้อเสนอนั้นชี้แจงและแสดงหลักฐานที่ทำให้เชื่อได้ว่า ผู้ยื่นข้อเสนอสามารถดำเนินการตามเอกสารประกวดราคาอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ ศูนย์อุตสาหการสรรพาวุธ กรมสรรพาวุธทหารบก มีสิทธิที่จะไม่รับข้อเสนอหรือไม่รับราคาของผู้ยื่นข้อเสนอรายนั้น ทั้งนี้ ผู้ยื่นข้อเสนอดังกล่าวไม่มีสิทธิเรียกร้องค่าใช้จ่ายหรือค่าเสียหายใดๆ จาก ศูนย์อุตสาหการสรรพาวุธ กรมสรรพาวุธทหารบก ๕.๗ ก่อนลงนามในสัญญา ศูนย์อุตสาหการสรรพาวุธ กรมสรรพาวุธทหารบก อาจประกาศยกเลิกการประกวดราคาอิเล็กทรอนิกส์ หากปรากฏว่ามีการกระทำที่เข้าลักษณะผู้ยื่นข้อเสนอที่ชนะการประกวดราคาหรือที่ได้รับการคัดเลือก มีผลประโยชน์ร่วมกัน หรือมีส่วนได้ส่วนเสียกับผู้ยื่นข้อเสนอรายอื่น หรือขัดขวางการแข่งขันอย่างเป็นธรรม หรือสมยอมกันกับ ผู้ยื่นข้อเสนอรายอื่น หรือเจ้าหน้าที่ในการเสนอราคา หรือส่อว่ากระทำทุจริตอื่นใดในการเสนอราคา ๕.๘ หากผู้ยื่นข้อเสนอซึ่งเป็นผู้ประกอบการ SMEs เสนอราคาสูงกว่าราคาต่ำสุดของผู้ยื่นข้อเสนอราคาอื่นที่ไม่เกินร้อยละสิบ (๑๐%) ให้หน่วยงานของรัฐจัดซื้อจัดจ้างจากผู้ประกอบการ SMEs ดังกล่าว โดยจัดเรียงลำดับ ผู้ยื่นข้อเสนอ ซึ่งเป็นผู้ประกอบการ SMEs ซึ่งเสนอราคาสูงกว่าราคาต่ำสุดของผู้ยื่นข้อเสนอรายอื่นไม่เกินร้อยละสิบ (๑๐%) ที่จะเรียกมาทำสัญญาไม่เกิน ๓ (สาม) ราย ผู้ยื่นข้อเสนอที่เป็นกิจการร่วมค้าจะได้สิทธิตามวรรคหนึ่ง ผู้เข้าร่วมค้าทุกรายจะต้องเป็นผู้ประกอบการ SMEs ๕.๙ หากผู้ยื่นข้อเสนอได้เสนอพัสดุที่ได้รับการรับรอง และออกเครื่องหมายสินค้าที่ผลิตภายในประเทศ (Made in Thailand) จากสภาอุตสาหกรรมแห่งประเทศไทย เสนอราคาสูงกว่าราคาต่ำสุดของผู้เสนอรายอื่น ไม่เกิน ร้อยละห้า (๕%) ให้จัดซื้อจัดจ้างจากผู้ยื่นข้อเสนอที่เสนอพัสดุที่ได้รับการรับรองและออกเครื่องหมายสินค้าที่ผลิตภายในประเทศ (Made in Thailand) จากสภาอุตสาหกรรมแห่งประเทศไทย กรณีที่มีการเสนอราคาหลายรายการและกำหนดเงื่อนไขการพิจารณาราคารวม หากผู้ยื่นข้อเสนอ ได้เสนอพัสดุที่เป็นพัสดุที่ผลิตภายในประเทศ ที่ได้รับการรับรองและออกเครื่องหมายสินค้าที่ผลิตภายในประเทศ (Made in Thailand) จากสภาอุตสาหกรรมแห่งประเทศไทย มีสัดส่วนมูลค่าตั้งแต่ร้อยละหกสิบ (๖๐%) ขึ้นไป ให้ได้แต้มต่อในการเสนอราคาตามวรรคหนึ่ง อนึ่ง หากในการเสนอราคาครั้งนั้น ผู้ยื่นข้อเสนอรายใดมีคุณสมบัติทั้งข้อ ๕.๘ และข้อ ๕.๙ ให้ผู้เสนอราคารายนั้นได้แต้มต่อในการเสนอราคาสูงกว่าผู้ประกอบการรายอื่นไม่เกินร้อยละสิบห้า (๑๕%) และการพิจารณาผลตามเงื่อนไขเอกสารเชิญชวนเสนอราคา จะพิจารณาจากเอกสาร สำเนาใบบันทึกเป็นผู้ประกอบการวิสาหกิจขนาดกลาง และขนาดย่อม (SMEs) และสำเนาหนังสือรับรองสินค้า (Made in Thailand) ของสภาอุตสาหกรรมแห่งประเทศไทย เท่านั้น กรณีผู้ยื่นข้อเสนอไม่ยื่นสำเนาหนังสือรับรองฯ ไม่ถือว่าผู้ยื่นข้อเสนอรายนั้น เป็นผู้ไม่ผ่านคุณสมบัติ แต่อย่างใด ๕.๑๐ หากผู้ยื่นข้อเสนอซึ่งมิใช่ผู้ประกอบการ SMEs แต่เป็นบุคคลธรรมดาที่ถือสัญชาติไทยหรือนิติบุคคล ที่จัดตั้งขึ้นตามกฎหมายไทยเสนอราคาสูงกว่าราคาต่ำสุดของผู้ยื่นข้อเสนอซึ่งเป็นบุคคลธรรมดา ที่มิได้ถือสัญชาติไทยหรือนิติบุคคลที่จัดตั้งขึ้นตามกฎหมายของต่างประเทศไม่เกินร้อยละสาม (๓%) ให้จัดซื้อจัดจ้างจากผู้ยื่นข้อเสนอ ซึ่งเป็นบุคคลธรรมดาที่ถือสัญชาติไทยหรือนิติบุคคลที่จัดตั้งขึ้นตามกฎหมายไทยดังกล่าว ผู้ยื่นข้อเสนอที่เป็นกิจการร่วมค้าที่จะได้สิทธิตามวรรคหนึ่ง ผู้เข้าร่วมค้าทุกรายจะต้องเป็นผู้ประกอบการที่เป็นบุคคลธรรมดาที่ถือสัญชาติไทย หรือนิติบุคคลที่จัดตั้งขึ้นตามกฎหมายไทย ๖. การทำสัญญาซื้อขาย ๖.๑ ในกรณีที่ผู้ชนะการประกวดราคาอิเล็กทรอนิกส์ สามารถส่งมอบพัสดุได้ครบถ้วนภายใน ๕ (ห้า) วันทำการ นับแต่วันที่ทำข้อตกลงได้ ศูนย์อุตสาหการสรรพาวุธ กรมสรรพาวุธทหารบก จะพิจารณาจัดทำข้อตกลงเป็นหนังสือแทนการทำสัญญาตามแบบสัญญาก็ได้ ๖.๒ ในกรณีที่ผู้ชนะการประกวดราคาอิเล็กทรอนิกส์ ไม่สามารถส่งมอบพัสดุได้ครบถ้วนภายใน ๕ (ห้า) วันทำการ หรือศูนย์อุตสาหการสรรพาวุธ กรมสรรพาวุธทหารบก เห็นว่าไม่สามารถจัดทำข้อตกลงเป็นหนังสือ ตามข้อ ๖.๑ ผู้ชนะการการประกวดราคาอิเล็กทรอนิกส์ จะต้องทำสัญญาซื้อขายตามแบบสัญญาดังระบุในข้อ ๑.๓ ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) หรือทำข้อตกลงเป็นหนังสือ กับ ศูนย์อุตสาหการสรรพาวุธ กรมสรรพาวุธทหารบก ภายใน ๗ (เจ็ด) วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้า (๕%) ของราคาพัสดุประกวดราคาอิเล็กทรอนิกส์ให้ ศูนย์อุตสาหการสรรพาวุธ กรมสรรพาวุธทหารบก ยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้ (๑) เงินสด (๒) เช็คหรือดราฟท์ที่ธนาคารเซ็นสั่งจ่ายให้แก่ “ศอ.สพ.ทบ. เพื่อรองรับเงินรับฝาก” ซึ่งเป็นเช็คหรือดราฟท์ลงวันที่ ที่ใช้เช็ค หรือดราฟท์นั้นชำระต่อเจ้าหน้าที่ในวันทำสัญญา หรือก่อนวันนั้น ไม่เกิน ๓ (สาม) วันทำการ (๓) หนังสือค้ำประกันของธนาคารภายในประเทศ ซึ่งระบุว่ากระทำต่อ“กองทัพบก โดยศูนย์อุตสาหการสรรพาวุธ กรมสรรพาวุธทหารบก” ตามตัวอย่างที่คณะกรรมการนโยบายกำหนด ดังระบุในข้อ ๑.๔ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) หรือจะเป็นหนังสือ ค้ำประกันอิเล็กทรอนิกส์ ตามวิธีการที่กรมบัญชีกลางกำหนด (๔) หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือค้ำประกันของธนาคารที่คณะกรรมการนโยบายกำหนด ดังระบุในข้อ ๑.๔ (๒) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) (๕) พันธบัตรรัฐบาลไทย หลักประกันนี้จะคืนให้ โดยไม่มีดอกเบี้ยภายใน ๑๕ (สิบห้า) วัน นับถัดจากวันที่ผู้ชนะการประกวดราคาอิเล็กทรอนิกส์ (ผู้ขาย) พ้นจากข้อผูกพันตามสัญญาซื้อขายแล้ว หลักประกันนี้จะคืนให้โดยไม่มีดอกเบี้ย ตามอัตราส่วนของราคาพัสดุที่ซื้อ ซึ่งศูนย์อุตสาหการสรรพาวุธ กรมสรรพาวุธทหารบก ได้รับมอบไว้แล้ว ๗. ค่าจ้างและการจ่ายเงิน ศูนย์อุตสาหการสรรพาวุธ กรมสรรพาวุธทหารบก จะจ่ายค่าพัสดุซึ่งรวมภาษีมูลค่าเพิ่ม ภาษีอากรอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวงไว้ด้วยแล้ว ให้แก่ผู้ยื่นข้อเสนอที่ได้รับการคัดเลือกให้เป็นผู้ขาย ตามมูลค่าพัสดุที่ทางราชการได้รับมอบไว้ หรือเมื่อผู้ขายได้ส่งมอบพัสดุครบถ้วนตามสัญญาซื้อขาย หรือข้อตกลงเป็นหนังสือ และ ศูนย์อุตสาหการสรรพาวุธ กรมสรรพาวุธทหารบก ได้ตรวจรับมอบพัสดุไว้เรียบร้อยแล้ว ๘. อัตราค่าปรับ ค่าปรับตามแบบสัญญาซื้อขายแนบท้ายเอกสารเอกสารประกวดราคาอิเล็กทรอนิกส์นี้ หรือข้อตกลงซื้อขายเป็นหนังสือ ให้คิดในอัตราร้อยละศูนย์จุดหนึ่งศูนย์ (๐.๑๐%) บาท ของราคาพัสดุที่ยังไม่ได้รับมอบต่อวัน ๙. การรับประกันความชำรุดบกพร่อง ผู้ชนะการประกวดราคาอิเล็กทรอนิกส์ซึ่งได้ทำสัญญาซื้อขายตามแบบดังระบุในข้อ ๑.๓ ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) หรือทำข้อตกลงเป็นหนังสือแล้วแต่กรณี จะต้องรับประกันความชำรุดบกพร่องของพัสดุที่เกิดขึ้นภายในระยะเวลาไม่น้อยกว่า ๖ (หก) เดือน นับถัดจากวันที่ ศูนย์อุตสาหการ สรรพาวุธ กรมสรรพาวุธทหารบก ได้รับมอบพัสดุ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน ๑๕ (สิบห้า) วัน นับถัดจากวันที่ได้รับแจ้งความชำรุดบกพร่อง ๑๐. การจ่ายเงินล่วงหน้า ๑๐.๑ ผู้ยื่นข้อเสนอมีสิทธิเสนอขอรับเงินล่วงหน้า ในอัตราไม่เกินร้อยละสิบห้า (๑๕ %) ของราคาพัสดุที่เสนอขายทั้งหมด แต่ทั้งนี้จะต้องส่งมอบหลักประกันเงินล่วงหน้า เป็นพันธบัตรรัฐบาลไทย หรือหนังสือค้ำประกัน หรือหนังสือค้ำประกันอิเล็กทรอนิกส์ของธนาคารภายในประเทศ ตามแบบดังระบุในข้อ ๑.๔ (๓) ตามเอกสารประกวดราคาซื้อด้วยวิธีประกวดราคาอิเล็กทรอนิกส์ (e-bidding) หรือหนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกัน ให้แก่ ศูนย์อุตสาหการสรรพาวุธ กรมสรรพาวุธทหารบก ก่อนหรือในขณะลงนามในสัญญาก่อนการรับเงินล่วงหน้านั้น และหากผู้ยื่นข้อเสนอไม่สามารถปฏิบัติตามสัญญาได้ หรือมีการบอกเลิกสัญญาผู้ยื่นข้อเสนอจะต้องคืนเงินล่วงหน้าพร้อมดอกเบี้ยร้อยละสิบห้า (๑๕%) ต่อปีให้กับ ศูนย์อุตสาหการสรรพาวุธ กรมสรรพาวุธทหารบก นับตั้งแต่วันที่ผู้ยื่นข้อเสนอได้รับเงินไป หรือวันที่ศูนย์อุตสาหการสรรพาวุธ กรมสรรพาวุธทหารบก ได้โอนเงินเข้าบัญชีของผู้ยื่นข้อเสนอจนถึงวันที่ผู้ยื่นข้อเสนอชำระเงินคืนให้แก่ ศูนย์อุตสาหการสรรพาวุธ กรมสรรพาวุธทหารบก จนครบถ้วน ๑๐.๒ การชำระเงินส่วนที่เหลือซึ่งเท่ากับร้อยละแปดสิบห้า (๘๕%) ศูนย์อุตสาหการสรรพาวุธ กรมสรรพาวุธทหารบก จะจ่ายค่าพัสดุซึ่งรวมภาษีมูลค่าเพิ่ม ภาษีอากรอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวงไว้ด้วยแล้ว ให้แก่ผู้ยื่นข้อเสนอที่ได้รับการคัดเลือกให้เป็นผู้ขาย ตามมูลค่าพัสดุที่ทางราชการได้รับมอบไว้ หรือเมื่อผู้ขายได้ส่งมอบพัสดุครบถ้วนตามสัญญาซื้อขาย หรือข้อตกลงเป็นหนังสือ และศูนย์อุตสาหการสรรพาวุธ กรมสรรพาวุธทหารบก ได้ตรวจรับพัสดุไว้เรียบร้อยแล้ว ๑๐.๓ กรณีผู้ยื่นข้อเสนอมีความประสงค์ไม่ขอรับเงินล่วงหน้า ศูนย์อุตสาหการสรรพาวุธ กรมสรรพาวุธทหารบก จะจ่ายค่าพัสดุซึ่งรวมภาษีมูลค่าเพิ่ม ภาษีอากรอื่น ค่าขนส่ง ค่าจดทะเบียน และค่าใช้จ่ายอื่นๆทั้งปวงไว้ด้วยแล้ว ให้แก่ผู้ยื่นข้อเสนอที่ได้รับการคัดเลือกให้เป็นผู้ขาย ตามมูลค่าพัสดุที่ทางราชการได้รับมอบไว้ หรือเมื่อผู้ขายได้ส่งมอบพัสดุครบถ้วนตามสัญญาซื้อขาย หรือข้อตกลงเป็นหนังสือ และศูนย์อุตสาหการสรรพาวุธ กรมสรรพาวุธทหารบก ได้ตรวจรับพัสดุไว้เรียบร้อยแล้ว หลักประกันการรับเงินล่วงหน้าจะลดภาระการค้ำประกันลงตามส่วน เมื่อผู้ยื่นข้อเสนอได้ส่งมอบพัสดุในแต่ละครั้งให้กับ ศูนย์อุตสาหการสรรพาวุธ กรมสรรพาวุธทหารบก เป็นที่เรียบร้อยแล้ว ศูนย์อุตสาหการสรรพาวุธ กรมสรรพาวุธทหารบก จะมอบหลักฐานการตรวจรับพัสดุให้กับผู้ยื่นข้อเสนอเพื่อนำไปลดภาระวงเงินค้ำประกันการรับเงินล่วงหน้าลง ๑๑. ข้อสงวนสิทธิในการเสนอราคาและอื่นๆ ๑๑.๑ เงินค่าพัสดุสำหรับการจัดซื้อครั้งนี้ได้มาจาก เงินงบประมาณประจำปีงบประมาณ พ.ศ. ๒๕๖๕ การจัดซื้อในครั้งนี้จะมีการลงนามในสัญญาหรือข้อตกลงเป็นหนังสือได้ต่อเมื่อพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕ มีผลใช้บังคับ และได้รับจัดสรรงบประมาณรายจ่ายประจำปีงบประมาณ พ.ศ. ๒๕๖๕ จากสำนักงบประมาณแล้ว และกรณีที่หน่วยงานของรัฐไม่ได้รับการจัดสรรงบประมาณเพื่อการจัดซื้อจัดจ้างในครั้งดังกล่าว หน่วยงานของรัฐสามารถยกเลิกการจัดซื้อจัดจ้างได้ รวมทั้งหากรายการดังกล่าว ไม่ได้รับการสนับสนุนงบประมาณจากรัฐบาลจะต้องไม่ถือเป็นข้อผูกมัดกับทางราชการ ๑๑.๒ เมื่อศูนย์อุตสาหการสรรพาวุธ กรมสรรพาวุธทหารบก ได้คัดเลือกผู้ยื่นข้อเสนอรายใดให้เป็นผู้ขาย และได้ตกลงซื้อพัสดุตามการประกวดราคาอิเล็กทรอนิกส์แล้ว ถ้าผู้ขายจะต้องสั่งหรือนำพัสดุดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้ยื่นข้อเสนอซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้.- (๑) แจ้งการสั่ง หรือนำพัสดุที่ซื้อขายดังกล่าวเข้ามาจากต่างประเทศ ต่อกรมเจ้าท่าภายใน ๗ (เจ็ด) วัน นับตั้งแต่วันที่ผู้ขายสั่ง หรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้ (๒) จัดการให้พัสดุที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย จากต่างประเทศมายังประเทศไทย เว้นแต่จะได้รับอนุญาตจากกรมเจ้าท่า ให้บรรทุกพัสดุนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น (๓) ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดตามกฎหมายว่าด้วยการส่งเสริมพาณิชยนาวี ๑๑.๓ ผู้ยื่นข้อเสนอ ซึ่งศูนย์อุตสาหการสรรพาวุธ กรมสรรพาวุธทหารบก ได้คัดเลือกแล้วหากไม่ไปทำสัญญา หรือข้อตกลงภายในเวลาที่ทางราชการกำหนด ดังระบุไว้ในข้อ ๖ ศูนย์อุตสาหการสรรพาวุธ กรมสรรพาวุธทหารบก จะริบหลักประกันการยื่นข้อเสนอ หรือเรียกร้องจากผู้ออกหนังสือค้ำประกันการยื่นข้อเสนอทันที และอาจพิจารณาเรียกร้องให้ชดใช้ความเสียหายอื่น ( ถ้ามี ) รวมทั้งจะพิจารณาให้เป็นผู้ทิ้งงาน ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ ๑๑.๔ ศูนย์อุตสาหการสรรพาวุธ กรมสรรพาวุธทหารบก สงวนสิทธิที่จะแก้ไขเพิ่มเติมเงื่อนไข หรือข้อกำหนด ในแบบสัญญา หรือข้อตกลงเป็นหนังสือ ให้เป็นไปตามความเห็นของสำนักงานอัยการสูงสุด ( ถ้ามี ) ๑๑.๕ ในกรณีที่เอกสารแนบท้ายเอกสารประกวดราคาอิเล็กทรอนิกส์นี้ มีความขัดหรือแย้งกัน ผู้ยื่นข้อเสนอจะต้องปฏิบัติตามคำวินิจฉัยของ ศูนย์อุตสาหการสรรพาวุธ กรมสรรพาวุธทหารบก คำวินิจฉัยดังกล่าวให้ถือเป็นที่สุด และผู้ยื่นข้อเสนอไม่มีสิทธิเรียกร้องค่าใช้จ่ายใดๆ เพิ่มเติม ๑๑.๖ ศูนย์อุตสาหการสรรพาวุธ กรมสรรพาวุธทหารบก อาจประกาศยกเลิกการจัดซื้อในกรณีต่อไปนี้ได้ โดยที่ผู้ยื่นข้อเสนอจะเรียกร้องค่าเสียหายใดๆ จาก ศูนย์อุตสาหการสรรพาวุธ กรมสรรพาวุธทหารบก ไม่ได้ (๑) ศูนย์อุตสาหการสรรพาวุธ กรมสรรพาวุธทหารบก ไม่ได้รับการจัดสรรเงินงบประมาณ ที่จะใช้ในการจัดซื้อหรือได้รับจัดสรรแต่ไม่เพียงพอที่จะทำการจัดซื้อครั้งนี้ต่อไป (๒) มีการกระทำที่เข้าลักษณะผู้ยื่นข้อเสนอที่ชนะการจัดซื้อ หรือได้รับการคัดเลือกมีผลประโยชน์ร่วมกัน หรือมีส่วนได้เสียกับผู้ยื่นข้อเสนอรายอื่น หรือขัดขวางการแข่งขันราคาอย่างเป็นธรรม หรือสมยอมกันกับผู้ยื่นข้อเสนอรายอื่น หรือเจ้าหน้าที่ในการเสนอราคา หรือส่อว่ากระทำการทุจริตอื่นใดในการเสนอราคา (๓) การทำการจัดซื้อครั้งนี้ต่อไปอาจก่อให้เกิดความเสียหายแก่ ศูนย์อุตสาหการสรรพาวุธ กรมสรรพาวุธทหารบก หรือกระทบต่อประโยชน์สาธารณะ (๔) กรณีอื่นในทำนองเดียวกับ (๑) (๒) หรือ (๓) ตามที่กำหนดในกฎกระทรวง ซึ่งออกตามความในกฎหมายว่าด้วยการจัดซื้อจัดจ้างและการบริหารพัสดุภาครัฐ ๑๑.๗ ในการส่งมอบพัสดุให้กับศูนย์อุตสาหการสรรพาวุธ กรมสรรพาวุธทหารบก ผู้ยื่นข้อเสนอจะต้องทำเครื่องหมาย หรือติดแผ่นป้ายระบุชื่อผู้ขาย และเลขที่สัญญา ไว้กับพัสดุที่ส่งมอบให้กับทางราชการทุกชิ้น (หากพัสดุมีขนาดเล็กให้ติดไว้ที่กล่อง หรือห่อของพัสดุนั้น) และจะต้องแจ้งให้ ศูนย์อุตสาหการสรรพาวุธ กรมสรรพาวุธทหารบก ทราบเป็นการล่วงหน้าไม่น้อยกว่า ๕ (ห้า) วันทำการของทางราชการ ๑๑.๘ การตรวจรับพัสดุตามสัญญาจะกระทำในประเทศไทย โดยคณะกรรมการตรวจรับพัสดุของทางราชการ จำนวนอย่างน้อย ๓ (สาม) นาย ณ สถานที่ส่งมอบ ๑๑.๙ การตรวจสอบคุณภาพของพัสดุที่ซื้อขายตามสัญญาจะตรวจสอบตามคู่มือทางเทคนิค และ/หรือทดลองใช้งานและจะกระทำในประเทศไทย ค่าใช้จ่ายตลอดจนค่าเสียหายที่อาจเกิดขึ้นแก่ยุทโธปกรณ์ และหรือสิ่งของของทางราชการ และหรือบุคคลผู้ยื่นข้อเสนอจะต้องรับผิดชอบชดใช้ทั้งสิ้น ๑๑.๑๐ กรณีที่ผู้ยื่นข้อเสนอประสงค์จะให้ทางราชการออกหนังสือรับรองผู้ใช้ปลายทาง (END USER CERTIFICATE) และหรือเอกสาร หรือหนังสือรับรองใดๆ ให้ดำเนินการดังนี้ (๑) กรณีผู้ยื่นข้อเสนอประสงค์ที่จะให้ทางราชการออกหนังสือรับรองผู้ใช้ปลายทาง (END USER CERTIFICATE) และหรือเอกสารหรือหนังสือรับรองใดๆ ให้ยื่นหลักฐานเพื่อประกอบการขอหนังสือรับรองดังกล่าว มาพร้อมกับเอกสารเพื่อใช้ลงนามในสัญญาได้ (๒) กรณีผู้ยื่นข้อเสนอไม่สามารถยื่นเอกสารมาพร้อมกับเอกสารเพื่อใช้ลงนามในสัญญาได้ ผู้ยื่นข้อเสนอจะต้องนำเอกสารหลักฐานการขอหนังสือรับรองผู้ใช้ปลายทาง (END USER CERTIFICATE) และหรือเอกสารหรือหนังสือรับรองใดๆ มาให้กับทางราชการภายใน ๑๕ (สิบห้า) วัน นับแต่วันลงนามในสัญญา และทางราชการจะออกหนังสือรับรองผู้ใช้ปลายทาง (END USER CERTIFICATE) ให้ ภายใน ๑๕ (สิบห้า) วัน นับแต่วันยื่นหนังสือ เพื่อขอให้ออกเอกสารดังกล่าว (๓) ผู้ยื่นข้อเสนอจะต้องนำเอกสารหลักฐานการยื่นขอออกหนังสืออนุญาตส่งออก (EXPORT LICENSE) ให้กับทางราชการภายใน ๑๕ (สิบห้า) วัน ตั้งแต่ได้รับหนังสือรับรองผู้ใช้ปลายทาง (END USER CERTIFICATE) จากทางราชการ หากเกินระยะเวลาดังกล่าวผู้ยื่นข้อเสนอจะนำระยะเวลาที่เสียไปมากล่าวอ้างเพื่อขยายเวลาทำการตามสัญญา หรือของด หรือลดค่าปรับไม่ได้ ทั้งนี้หนังสือรับรองผู้ใช้ปลายทาง (END USER CERTIFICATE) และหรือเอกสารหรือหนังสือรับรองใดๆ ที่ผู้ยื่นข้อเสนอประสงค์จะขอรับนี้ ศูนย์อุตสาหการสรรพาวุธ กรมสรรพาวุธทหารบก จะออกให้เฉพาะในนามของกองทัพบกตามอำนาจหน้าที่ ที่ ศูนย์อุตสาหการสรรพาวุธ กรมสรรพาวุธทหารบก ได้รับมอบหมายเท่านั้น ๑๑.๑๑ กรณีผู้ยื่นข้อเสนอได้เป็นคู่สัญญากับทางราชการแล้ว หากพัสดุที่ได้จัดซื้อหรือจ้างนั้น เป็นไปตามประกาศกระทรวงกลาโหม เรื่อง กำหนดยุทธภัณฑ์ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. ๒๕๓๐ มาตรา ๑๗ คู่สัญญาจะต้องไปดำเนินการขอใบอนุญาตตามพระราชบัญญัติควบคุมยุทธภัณฑ์ พ.ศ. ๒๕๓๐ มาตรา ๑๗ แล้วแต่กรณี ดังนี้ (๑) กรณีรายการจัดซื้อจัดจ้างสิ่งอุปกรณ์ที่เป็นยุทธภัณฑ์ซึ่งผู้ยื่นข้อเสนอต้องมีใบอนุญาตผลิตฯ (ย.ภ.๔) เป็นเอกสารสำคัญประกอบการพิจารณา ได้แก่ การซื้อภายในประเทศ, จ้างผลิตโดยนำเข้าวัตถุดิบมาผลิตในไทย, จ้างผลิตโดยใช้วัตถุดิบในประเทศไทย ให้คู่สัญญากับทางราชการต้องนำหลักฐานมายื่นคำขอรับใบอนุญาตสั่งเข้ามา นำเข้ามาผลิต หรือมีซึ่งยุทธภัณฑ์ (ย.ภ.๑) มาแสดงให้กับทางราชการภายใน ๑๕ (สิบห้า) วัน นับแต่วันลงนามในสัญญา และต้องนำใบอนุญาตผลิตฯ (ย.ภ.๔) มาแสดงกับทางราชการ ภายใน ๖๐ (หกสิบ) วัน นับถัดจากวันยื่นคำขอรับใบอนุญาตฯ (ย.ภ.๑) ให้กับทางราชการ (๒) กรณีรายการจัดซื้อจัดจ้างสิ่งอุปกรณ์ที่เป็นยุทธภัณฑ์ แต่ผู้ยื่นข้อเสนอไม่จำเป็นต้องมีใบอนุญาตผลิตฯ (ย.ภ.๔) เป็นเอกสารสำคัญประกอบการพิจารณา ได้แก่ การจ้างซ่อม/นำชิ้นส่วนมาซ่อมในประเทศไทย, จ้างซ่อม/ชิ้นส่วน ในประเทศไทย ให้คู่สัญญากับทางราชการดำเนินการยื่นคำขอรับใบอนุญาตฯ (ย.ภ.๑) ภายใน ๑๕ (สิบห้า) วัน นับถัดจากวันลงนามในสัญญา และคู่สัญญาต้องนำหลักฐานยื่นคำขอรับใบอนุญาตฯ (ย.ภ.๑) มาแสดงให้กับทางราชการ ภายใน ๑๕ (สิบห้า) วัน นับแต่วันลงนามในสัญญา (๓) กรณีผู้ยื่นข้อเสนอได้เป็นคู่สัญญากับทางราชการมีใบอนุญาตตามพระราชบัญญัติฯ มาตรา ๑๗ ให้นำหลักฐานใบอนุญาตตามพระราชบัญญัติฯ มาตรา ๑๗ แล้วแต่กรณีมาแสดงให้กับทางราชการภายใน ๖๐ (หกสิบ) วัน นับถัดจากวันลงนามในสัญญา ๑๒. การปฏิบัติตามกฎและระเบียบ ในระหว่างระยะเวลาการซื้อ ผู้ยื่นข้อเสนอที่ได้รับการคัดเลือกให้เป็นผู้ขายต้องปฏิบัติตามหลักเกณฑ์ ที่กฎหมายและระเบียบได้กำหนดไว้โดยเคร่งครัด ๑๓. การประเมินผลการปฏิบัติงานของผู้ประกอบการ ศูนย์อุตสาหการสรรพาวุธ กรมสรรพาวุธทหารบก สามารถนำผลการปฏิบัติงานแล้วเสร็จตามสัญญาของผู้ยื่นข้อเสนอที่ได้รับการคัดเลือกให้เป็นผู้ขาย เพื่อนำมาประเมินผลการปฏิบัติงานของผู้ประกอบการ ทั้งนี้ หากผู้ยื่นข้อเสนอที่ได้รับการคัดเลือกไม่ผ่านเกณฑ์ที่กำหนดจะถูกระงับการยื่นข้อเสนอหรือทำสัญญากับ ศูนย์อุตสาหการสรรพาวุธ กรมสรรพาวุธทหารบก ไว้ชั่วคราว

ศูนย์อุตสาหการสรรพาวุธ กรมสรรพาวุธทหารบก
๑ มิถุนายน ๒๕๖๕